અગાઉ સેકટર-૨૮માં તોરણ રેસ્ટોરન્ટ હતી, પરંતુ તે બંધ થઈ ગયા પછી મુલાકાતીઓએ ઘરેથી ભોજન-નાસ્તો લઈને આવવું પડે છે અથવા લારી-ખૂમચા કે પેકેટ્સ પર આધાર રાખવો પડે છે. આ સ્થિતિ નિવારવા માટે વિવિધ વિકલ્પો સાથેની ફૂડ કોર્ટ બનાવવાની તજવીજ હાથ ધરાઈ છે, પરંતુ તેને શરૂ થવામાં સમય લાગશે. ૫,૫૦૦ ચોરસ મીટર વિસ્તારમાં બાળકો માટે એડવેન્ચર ઝોન બની રહ્યો છ, જેમાં બુલ રાઈડ, ઝીપ લાઈન, જાયન્ટ વ્હિલ, ટોડલર્સ ગેમ, રોકેટ ઈજેક્ટર, લેન્ડ ઝોર્બિંગ, વોટર કાર અને હાઈ ટાવર રાઈડ હશે. બાલોદ્યાનમાં કુદરતી વાતાવરણની વચ્ચે નગરજનો તન અને મનને પ્રફુલ્લિત રાખવા માટે યોગ કરી શકે તે માટે યોગ પેવેલિયન બનાવવામાં આવશે. આ સાથે બર્ડ વોચિંગ ઝોનમાં વૃક્ષો અને ઝાડીઓનું કુદરતી વાતાવરણ ઊભું કરવામાં આવશે. મિનિ ટ્રેન માટે બનાવેલા બોગદાની પાછળની જગ્યામાં પક્ષીઓની વસાહત બનાવવા પ્રયાસ થશે.